
חברי חטיבת היועצים לעסקים

חברים נכבדים,

הנדון : סקירת פעילות חטיבת היועצים העסקיים 
הפעילות הענפית של חטיבת היועצים לעסקים מיועדת לקידום האינטרסים של כלל חברי הענף תוך מתן דגש על חשיפת העסק בפני חברי הלשכה ובכלל ומקסום התועלות משירותי הלשכה לכלל העסקים החברים בלשכה.

לקראת ראש השנה בחרנו להציג לכם חברים נכבדים סקירה של פעילות החטיבה מראשית השנה עד כה:

1. פרויקט "יועצים לחברים" 
   חטיבת היועצים העסקיים בלשכת המסחר מזמינה מדי חודש את חברי הלשכה ליום ייעוץ פרטני, כל חבר לשכה יכול ליהנות משעת ייעוץ ממוקדת בשני תחומי עניין מתוך המגוון המוצע, במהלך השנה מתוכננים כ- 12 ימי ייעוץ פרטניים שמתוכם התקיימו 7 ובהם ניתנו כ-200 שעות ייעוץ לחברי הלשכה עד סוף השנה יתקיימו עוד כ-  150 שעות ייעוץ. 
2. ימי עיון 

   במסגרת ימי העיון מרצים היועצים בחטיבה לכלל חברי הלשכה בנושאים שונים ומגוונים, מתחילת השנה  התקיימו כ-5 ימי עיון במתכונת סדנאית  שניתנו ע"י יועצים חברי הלשכה לכלל חברי הלשכה והשתתפו כ- 200 חברי לשכה. 

   עד סוף השנה מתוכננים עוד 3 ימי עיון במגוון נושאים.

3. תוכנית חונכות עסקית 

    תוכנית החונכות העסקית משמשת כלי סיוע לעידוד ולקידום מגזר העסקים הקטנים בישראל. 
    מטרת תוכנית החונכות - לסייע לעסק הזעיר, הקטן והבינוני בהתרחבות מבוקרת ובשיפור ביצועיו  ורמת רווחיותו תוך שיפור ניהולו, הקניית כלים ניהוליים וליווי ביישומם.

    להשגת המטרה – מעמידה התוכנית לרשות העסקים ייעוץ מקצועי הניתן ע"י יועצים  בעלי ניסיון רב אשר נבחרו למטרה זו מהסקטור הפרטי, ובכלל זה חברים מחטיבת היועצים לעסקים שבלשכת המסחר.
הייעוץ והליווי ניתנים ע"י יועצים חונכים מקצועיים בנושאים הבאים:-

ניהול כלכלי, ניהול ייצור, ניהול שיווק, מערכות שיווק, מערכות מידע, ניהול משאבי אנוש, 

נושאים ספציפיים נוספים הרלוונטיים לניהול העסק.
כ- 20 יועצים מהחטיבה הצטרפו לתוכנית והם נוטלים חלק בפעילות .

4. מוקד ייעוץ עסקי
       החטיבה השיקה מוקד ייעוץ עסקי לחברי הלשכה, אשר ייתן מענה לפניות חברים הדורשים לווי עסקי (תוכנית חונכות עסקית)  בתחומים של שיווק, פיננסי וסחר חוץ וזאת באמצעות יועצים מורשי תמ"ת. 

 

       המוקד יפנה את חברי הלשכה ליועצים עסקיים חברי לשכת המסחר תל אביב אשר הינם מורשי תמ"ת, זאת בהתאם לניתוח צרכי הפונה בתחומים שונים: עסקי, פיננסי, שיווקי ועוד.

 

     יבואנים ויצואנים יכולים לקבל ייעוץ בנושאי סחר חוץ.

 

      ייעוץ באמצעות מודל החונכות בתמ"ת מאפשר מתן מימון חלקי לשעות הייעוץ הדרושות  לעסק (75% ממומן על ידי המדינה, 25% ממומן ע"י החבר). 

 

      עלות שעת ייעוץ לאחר סבסוד- 56 ש"ח (כולל מע"מ). 
      אם בפגישה הראשונה אינך מרוצה, כספך יוחזר.
 
     בחטיבת היועצים לעסקים ישנם כ- 20 יועצים מורשי תמ"ת המציעים מגוון נושאים לשיפור העסקים של חברי הלשכה. 
5. חבילת ייעוץ
  חברי הפורום ליועצים עסקיים מוזמנים להשתתף במבצע חבילת ייעוץ לחברים.

  המבצע כולל 5 שעות ייעוץ לחברי לשכה בלבד, בעלות של 750 ₪ בלבד + מע"מ לכל  החבילה.

כל חבר לשכה זכאי לשימוש פעם אחד בלבד במבצע.  
הייעוץ יינתן בחומים הבאים :
1. ייעוץ פיננסי.
2. ייעוץ שיווקי.
3. ייעוץ בנושא סחר חוץ.
4. ייעוץ לוגיסטי.
5. ייעוץ אינטרנטי.
6. אתר מיני סייט 

    פרויקט ייחודי של החטיבה - יצירת מועדון של מיון ואיתור יועצים לנוחיות חברי הלשכה המצוינים באתר בצורה נגישה ובדפי הסבר ספציפיים לכל יועץ תחת תחומים מגוונים, חברי לשכה מנצלים פלטפורמה זו לאיתור יועץ לצרכיהם. 
7. פורום היועצים לעסקים 

    חטיבת היועצים הקימה פורום ייחודי , בפורום ישנם יועצים שעברו מיון וסינון קפדני הכולל ראיון, הצגת מסמכים המעידים על השכלה ויכולות כולל שיחות עם ממליצים .

    יועצים אלו מהווים תשתית של מציגים של יועצי החטיבה לפעילות חוץ לדוגמא: ללקוחות  דפי זהב/ ויזה כאל  .
8. דיווח ישיר
  באמצעות מערכת החברים מועבר מידע שוטף על מכרזים / פרויקטים רלוונטיים לחברי  החטיבה. 
נשמח לבקשות , עצות ורעיונות לפעילות נוספת.

בברכת שנה טובה ופורייה !
עמי לי נזר

















יפה חובב
יו"ר חטיבת היועצים לעסקים

